ముఖ్యంగా రెండవ ప్రపంచ యుద్ధం (1940-45) కాలం నాటి సోవియట్ పాలనలో కిర్గిజ్ సంచార జాతుల సాంఘిక జీవన పరిస్థితులకు అద్దం పట్టిన ఈ కథను, సామాజిక కట్టుబాట్లను అధిగమించిన సాహసోపేతమైన ప్రేమకథగా మాత్రమే కాకుండా, అంతకు మించి సంక్షుభిత జన జీవితాలను సృజనాత్మకంగా ప్రతిఫలించే నవలగా, ఆధునికతకు, సంప్రదాయాలకు మధ్య తలెత్తే వైరుధ్యాలను స్పృశించిన నవలగా దీనిని పరిగణించారు.
నవల యొక్క సైద్ధాంతిక మరియు కళాత్మక స్వభావం కారణంగా, ఇది కిర్గిజ్ ప్రసంగ కళ (art of speech)నుకథాకౌశలాన్ని కొత్త స్థాయికి తీసుకెళ్లడమే కాక, సృజనాత్మక వ్యక్తీకరణతో మధ్య ఆసియా ప్రజల ప్రసంగసృజనాత్మక కళకికథాకౌశలానికి ప్రపంచ స్థాయిలో ఒక గుర్తింపు తెచ్చిపెట్టింది.
ఈ చిన్న నవలలో చిత్రితమైన ఉదాత్త పాత్రలు, కళాత్మకత, జీవిత వాస్తవికత, సార్వజనీన మానవీయత, స్త్రీ స్వేచ్ఛ, ప్రేమ, నిజమైన జీవితానంద విలువలు, అభ్యుదయ దర్శనాలు వంటి అంశాలు, తరాలు మారినా, అలనాటి పరిస్థితులు కనుమరుగైనా పాఠకుల ఆలోచనలను సంఘర్షింపచేసి తద్వారా మానవ సమాజాలను ప్రగతి పథంలో మరింత ముందుకు నడిపించడానికి దోహదం చేస్తాయి. ఈ లక్షణాలే జమీల్యా కథను ప్రపంచ సాహిత్యంలో ఉత్తమ క్లాసిక్ నవలలలో ఒకటిగా నిలబెట్టాయి.
mukhyamgaa rendava prapancha yuddham (1940-45) kaalam naati soviat paalanalo kirgiz sanchaara jaatula saanghika jeevana paristhitulaku addam pattina ee kathanu, saamaajika kattubaatlanu adhigaminchina saahasopetamaina premakathagaa matrame kakunda, antaku minchi sankshubhita jana jeevitaalanu srujanaatmakamgaa pratiphalinche navalagaa, aadhunikataku, sampradaayaalaku madhya talette vairudhyaalanu sprusinchina navalagaa deenini pariganinchaaru.
navala yokka saiddhaantika mariyu kalaatmaka swabhaavam kaaranamgaa, idhi kirgiz prasanga kala (art of speech)nukathaakousalaanni kotta sthaayiki teesukelladame kaaka, srujanaatmaka vyakteekaranato madhya asia prajala prasangasrujanaatmaka kalakikathaakausalaaniki prapancha sthaayilo oka gurtimpu tecchipettindi.
ee chinna navalalo chithritamaina udaatta paatralu, kalaatmakata, jeevita vaastavikata, saarvajaneena maanaveeyata, stree swechha, prema, nijamaina jeevitaananda viluvalu, abhyudaya darsanaalu vanti amsaalu, taraalu marina, alanati paristhitulu kanumarugainaa paatakula aalochanalanu sangharshimpachesi tadwara manava samaajaalanu pragati pathamlo marinta munduku nadipinchadaaniki dohadam chestayi. ee lakshanaale jamilya kathanu prapancha saahityamlo uttama classic navalalalo okatigaa nilabettaayi.